મંગળવારે હિંમતનગરના ટાવર ચોકથી સવારે ૭ કલાકે સ્વચ્છતા અભિયાનનો પ્રારંભ થઇ સહકારીજીન ચાર રસ્તા મહેતાપુરા, મોતીપુરા, વિજાપુર રોડ સહિતના વિવિધ શહેરના વિસ્તારોમાં પસાર થઇ લોકજાગૃતિની શરૂઆત કરવામાં આવશે. કાર્યક્રમમાં પ્રારંભે સ્વચ્છતા એમ્બેસેડર સ્વચ્છતા અગ્રણીઓ, નાગરિકો, મહાનુભાવો, ચૂંટાયેલા પ્રતિનિધિઓ જોડાશે. સમગ્ર સપ્તાહ દરમિયાન શહેર,ગામના પ્રવેશદ્વાર, જાહેર સ્થળો, મુખ્ય બજારો, ધાર્મિક સ્થળો, શાકમાર્કેટ, મુખ્યમાર્ગોની સાફ સફાઇ તથા પ્લાસ્ટિક એકત્ર કરાશે. હિંમતનગર શહેરમાં પ્લાસ્ટિક બેગના ઉત્પાદકો, વિતરકો અને દુકાનદારોને પ્લાસ્ટિક મુકત બનાવવા વર્કશોપોનું પણ આયોજન કરાશે.